
A játék kultúrája a 21. század kezdetén Magyarországon. Generációs összehasonlítás

A kutatásom témája A játék kultúrája a 21. század kezdetén Magyarországon Generációs összehasonlítás. A Kutatás során arra kerestem a választ, hogy generációsan öröklődik-e az emberek játékkal kapcsolatos attitűdje. A hipotézisem az volt, hogy az óvodáskorú gyermeket nevelő szülők és szüleik játékkal kapcsolatos hiedelmei, attitűdjei öröklődnek. Egy empirikus kutatást készítettem, melyhez kérdőíves módszert használtam. A kérdőív elkészítéséhez egy korábban külföldön már használt kérdőívet fordítottunk le magyar nyelvre. A kérdőívet óvodás korú gyermekek szülei, illetve nagyszülei töltötték ki. Az eredményeket faktoranalízis segítségével ellenőriztük, majd t-próba segítségével párosítottuk az azonos családhoz tartozó szülőket és nagyszülőket. A kutatás alapján a hipotézisem igaznak bizonyult, hiszen valóban nagy mértékben megegyezik a szülők és a nagyszülők attitűdje és játékról alkotott véleménye.



